wickkiey/tamil-wikipedia-markdown huggingface dataset:
# குஞ்சராணி தேவி


**நேமிரக்பம் குஞ்சராணி தேவி** (*Nameirakpam Kunjarani Devi*) (பிறப்பு 1 மார்ச் 1966)இந்தியாவைச் சேர்ந்த பாரம் தூக்கும் வீராங்கனை ஆவார். பாரம் தூக்குதலில் மிகவும் புக்ழ்பெற்ற இந்திய விளையாட்டு வீரர்களில் இவரும் ஒருவர்.  

## பின்னணி
தேவி 1968 மார்ச் 1 அன்று மணிப்பூரின் தலைநகர் இம்பாலில்உள்ள கைராங் மாயை லீகை எனுமிடத்தில் ஓர் இந்து மெய்தேய் குடும்பத்தில் பிறந்தார். 1978 ஆம் ஆண்டில் இம்பாலின் சிந்தம் சின்ஷாங் உறைவிட உயர்நிலைப் பள்ளியில் படித்தபோது விளையாட்டுகளில் ஆர்வம் காட்டத் தொடங்கினார். இம்பாலில் உள்ள மகாராஜா போதா சந்திர கல்லூரியில் படிக்கும்போது, பாரம் தூக்குதல் இவரது முதல் தேர்வாக மாறியது.  

மத்திய சேமக் காவல் படையில் பணியில் சேர்ந்தார். பின்னர், அங்கு காவல்படையின் பளுதூக்குவர்களின் அணித்தலைவராக 1996 முதல் 1998 வரை இருந்தார்.  

## விளையாட்டு வரலாறு
1985 ஆம் ஆண்டு தொடங்கி, தேசிய பாரம்தூக்குதல் போட்டியில் 44, 46, 48 கிலோகிராம் எடைப்பிரிவுகளில் பதக்கங்களை வெல்லத் தொடங்கினார். 1987 ஆம் ஆண்டில் திருவனந்தபுரத்தில் நடந்த போட்டிகளில் இரண்டு புதிய தேசிய சாதனைகளை படைத்தார். தனது எடை வகையை 46 கிலோவாக மாற்றி 1994 ஆம் ஆண்டில்புனேவில் ஒரு தங்கத்தை வென்றார். ஆனால் நான்கு ஆண்டுகளுக்குப் பிறகு மணிப்பூரில் 48 கிலோ பிரிவில் போட்டியிட முயன்றபோது வெள்ப் பதக்கமே இவருக்குக் கிடைத்தது  

1990 இல் பெய்ஜிங், 1994 இல் ஹிரோஷிமா நடந்த ஆசிய விளையாட்டுப் போட்டிகளில் வெண்கலப் பதக்கம் வென்றார். மேலும் 1998 ஆம் ஆண்டு பேங்காக்கில் நடந்த ஆசிய விளையாட்டுப் போட்டிகளில் எந்தப் பதக்கத்தையும் பெறவில்லை.  

## அங்கீகாரம்
1990 ஆம் ஆண்டில் அருச்சுனா விருதைப் பெற்ற குஞ்சராணி, கேல் ரத்னா விருதை லியாண்டர் பயஸுடன் பகிர்ந்து கொண்டார். அதே ஆண்டில் கே. கே. பிர்லா விளையாட்டு விருதையும் வென்றார். இந்திய அரசு இவருக்கு 2011 ஆம் ஆண்டில் பத்மசிறீ கௌரவத்தை வழங்கியது.
# தேவலி-உனியாரா சட்டமன்றத் தொகுதி



**தேவலி-உனியாரா சட்டமன்றத் தொகுதி** *(Deoli-Uniara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது டோங் மாவட்டத்தில் அமைந்துள்ளது. தேவலி-உனியாரா, தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2008 | இராம் நாராயண் மீனா | இந்திய தேசிய காங்கிரசு</br> |  |
| 2013 | இராசேந்திர குஜ்ஜார் | பாரதிய ஜனதா கட்சி</br> |  |
| 2018 | அரிசு சந்திர மீனா | rowspan=2 | இந்திய தேசிய காங்கிரசு</br> |
| 2023 | } |  |  |

## தேர்தல் முடிவுகள்
### 2023
# சித்தார்த் பரதன்

**சித்தார்த் பரதன்** *(Sidharth Bharathan)* (பிறப்பு 26 மே 1983) ஒரு இந்திய நடிகர், திரைக்கதை எழுத்தாளர் மற்றும் திரைப்பட இயக்குனர் ஆவார், இவர் மலையாள படங்களில் முக்கியமாக பணியாற்றுகிறார்.  
## ஆரம்பகால மற்றும் தனிப்பட்ட வாழ்க்கை
சித்தார்த் 1983 மே 26 அன்று திரைப்பட இயக்குனர் பரதன் மற்றும் நடிகை கே.பி.ஏ.சி. லலிதா ஆகியோருக்குப் பிறந்தார். இவர் திசம்பர் 12, 2008 இல் அஞ்சு மோகன் தாசை திருமணம் செய்து கொண்டார்.சுமார் ஐந்து ஆண்டுகளுக்கு பிறகு 2013 இல் விவாகரத்து செய்தார். ஆகத்து 31, 2019 அன்று, இவர் சுசினாவை மணந்தார், இவர்களுக்கு ஒரு மகள் உள்ளார்.  
## தொழில்
### 2002–2004:அறிமுகமும்
சித்தார்த் தனது திரைப்பட வாழ்க்கையை 2002 ஆம் ஆண்டு வெளியான மலையாள திரைப்படமான *நம்மல்* மூலம் தொடங்கினார். ஜிஷ்ணு ராகவன், ரேணுகா மேனன் மற்றும் பாவனா ஆகியோருடன் நடித்தார். இத்திரைப்படத்திற்கு *கேரள திரைப்பட விமர்சகர்கள் சங்க விருதுகள்* மற்றும் *சிறந்த அறிமுக நடிகருக்கான* விருதுகளையும் பெற்றார்.  

### 2012–தற்போது வரை: இயக்குநராக அறிமுகம்
சித்தார்த் இயக்குநராக அறிமுகமாகி *நித்ரா (2012)* படத்தில் முன்னணி வேடத்தில் நடித்தார், மேலும் ரிமா கல்லிங்கல் உடன் இணைந்து முன்னணி நடிகராகவும் நடித்தார். இது இவரது தந்தை இயக்கிய அதே பெயரில் 1981 ஆம் ஆண்டு வெளியான மலையாளத் திரைப்படத்தின் மறுவுருவாக்கம் ஆகும். இவர் *5 சுந்தரிகள்* என்ற தொகுப்புத் திரைப்படத்தின் ஒரு பகுதியான *ஈஷா* படத்திற்கு திரைக்கதை ஆசிரியராகவும் பணியாற்றியுள்ளார். மேலும் இவர் *சந்திரேட்டன் எவிடயா*, *டிஜின்*, *சதுரம்* ஆகிய வெற்றிப் படங்களையும் இயக்கியுள்ளார்.  

## விபத்து மற்றும் பின்விளைவு
சித்தார்த் செப்டம்பர் 11, 2015 அன்று ஒரு விபத்தில் படுகாயமடைந்தார். இவர் ஓட்டிச் சென்ற *ஃபோர்டு ஃபிகோ* கார், கொச்சி அருகே சம்பக்கரா என்ற இடத்தில் சாலையில் உள்ள சுவரில் மோதியதில், இவரது கால் மற்றும் தலையில் பலத்த காயம் ஏற்பட்டது. இவர் மருத்துவ அறக்கட்டளை மருத்துவமனையில் அனுமதிக்கப்பட்டார்.  

## திரைப்படங்கள்

### நடிகராக
| ஆண்டு | திரைப்படம் | கதை பாத்திரம் | குறிப்புகள் | மேற்கோள்கள் |
| --- | --- | --- | --- | --- |
| 2002 | *நம்மல்* | சியாம் | அறிமுகப் படம் |  |
| 2004 | *யூத் ஃபெஸ்டிவெல்* | அர்ஜூன் |  |  |
| *காக்க கரும்பன்* | ரமலான் |  |  |  |
| *ரசிகன்* | சுதி |  |  |  |
| *என்னிட்டும்* | ஜீத் |  |  |  |
| 2012 | *நித்ரா (2012)* | ராஜு | இயக்குனர் |  |
| *ஸ்பிரிட் (2012)* | சமீர் |  |  |  |
| 2013 | *ரெபேக்கா உதுப் கிழக்கேமல* | அர்ஜுன் |  |  |
| *ஒளிப்போரு* |  |  |  |  |
| 2015 | *ஞான் நின்னோடு கூடேயுண்டு* |  |  |  |
| 2016 | *கோப்பயிலே கொடும்காற்று* |  |  |  |
| 2023 | *வேலா* | எஸ்ஐ அசோக் குமார் |  |  |
| 2024 | *பிரம்மயூகம்* | கொடுமோன் போற்றியின் சமையல்காரர் |  |  |
| *சூக்சும தர்சினி* | டாக்டர் ஜான் |  |  |  |
| 2025 | *பாசூகா* | சிஐ அர்ஜுன் ராமசாமி |  |  |
| *ஆப்யந்தர குற்றவாளி * | பீட்டர் |  |  |  |
| *தீரன் (2025)* | கிரீசன் |  |  |  |
| *பரணு பரணு பரணு செல்லான் * |  |  |  |  |
| *ஃப்ளாஸ்க்* |  |  |  |  |
| *சுமதி வளவு* | செம்பன் |  |  |  |

### இயக்குனராக
| ஆண்டு | திரைப்படம் | மேற்கோள்கள் |
| --- | --- | --- |
| 2012 | *நித்ரா* |  |
| 2015 | *சந்திரேட்டா எவிடேயா* |  |
| 2017 | *வர்ணத்தில் ஆசங்கா* |  |
| 2022 | *சதுரம்* |  |
| 2023 | *டிஜின்* | } |
# மரியா கொரினா மச்சாடோ


**மரியா கொரினா மச்சாடோ பாரிகா** (*María Corina Machado Parisca*; பிறப்பு: அக்டோபர் 7, 1967) என்பவர் வெனிசுலா (வெனிசுவேலா) நாட்டின் அரசியல்வாதியாகவும், தொழில்துறை பொறியாளராகவும் உள்ளார். அக்டோபர் 2025 இல், இவருக்கு வெனிசுலா மக்களின் மக்களாட்சி உரிமைகளை மேம்படுத்தவும், சர்வாதிகாரத்திலிருந்து மக்களாட்சிக்கு நியாயமான மற்றும் அமைதியான மாற்றத்தை அடைவதற்காகவும் போராடுவதற்காக அமைதிக்கான நோபல் பரிசு வழங்கப்பட்டது. வெனிசுலா எதிர்க்கட்சியின் ஒரு முக்கிய தலைவரான இவர், 2011 முதல் 2014 வரை வெனிசுலாவின் தேசிய சட்டமன்ற உறுப்பினராக பணியாற்றி உள்ளார்.  

வெனிசுலா எதிர்க்கட்சியின் வலதுசாரி உறுப்பினரான இவர், தன்னை ஒரு மையவாதியென்றும் தாராளமயவாதி என்றும் விவரித்துள்ளார். வெனிசுலாவில் தேர்தலின்போது வாக்குகளைக் கண்காணிக்கும் அமைப்பான சூமாட்டேவின் நிறுவனராக மச்சாடோ தனது அரசியல் வாழ்க்கையைத் தொடங்கினார். இவர் வென்டே வெனிசுலா (வெனிசுலாவுக்கு வாருங்கள்) என்ற அரசியல் கட்சியின் தேசிய ஒருங்கிணைப்பாளராக உள்ளார். 2012 ஆம் ஆண்டு எதிர்க்கட்சியின் அதிபருக்கான முதன்மைத் தேர்தலில் இவர் போட்டியிட்டபோதிலும், என்றி கேப்ரில்சு என்பவரிடம் தோல்வியடைந்தார். 2014 ஆம் ஆண்டு நடந்த வெனிசுலா போராட்டங்களின்போது, ​​மதுரோவின் அரசாங்கத்திற்கு எதிராக ஆர்ப்பாட்டங்களை ஒழுங்கமைப்பதில் இவர் முக்கியப் பங்காற்றினார்.
# ஓமர் எம். யாகி


**ஓமர் மௌனசு யாகி** (*Omar Mwannes Yaghi*, அரபி: عمر مونّس ياغي; பிறப்பு: பெப்ரவரி 9, 1965) என்பவர் பாலத்தீன–அமெரிக்க, யோர்தானிய வேதியியலாளர் ஆவார். இவர் வலைப்பின்னல் வேதியியல், உலோக-கரிமக் கட்டமைப்புகளின் வளர்ச்சிக்கான ஒரு முன்னோடியாகக் கருதப்படுகிறார். 2025 ஆம் ஆண்டிற்கான வேதியியலுக்கான நோபல் பரிசு, இவருக்கும், ரிச்சர்ட் ராப்சன், சுசுமு கித்தகாவா ஆகியோருக்கும் பகிர்ந்தளிக்கப்பட்டது. யாகி பெர்க்லியில் உள்ள கலிபோர்னியா பல்கலைக்கழகத்தில் வேதியியலில் பேராசிரியராகவும், யேம்சு, நீல்ட்சே டிரெட்டர் நல்கையின் தலைவராகவும் உள்ளார். இவர் லாரன்சு பெர்க்லி தேசிய ஆய்வகத்தில் இணை அறிவியலாளராகவும், பெர்க்லி உலக அறிவியல் கழகத்தின் நிறுவன இயக்குநராகவும், அமெரிக்க தேசிய அறிவியல் கழகத்தினதும், செருமானிய தேசிய அறிவியல் கழகத்தின் லியோபோல்டினாவின் உறுப்பினராகவும் உள்ளார். 2025 சனவரியில், கலாச்சார, அறிவியல் முன்னேற்றத்தை ஊக்குவிக்கும் ஒரு பன்னாட்டு அமைப்பான உலக கலாச்சாரப் பேரவையின் ஏழாவது தலைவராகத் தேர்ந்தெடுக்கப்பட்டார்.  

## தொடக்க வாழ்க்கையும் கல்வியும்
யாகி 1965 ஆம் ஆண்டு யோர்தானின் அம்மான் நகரில் ஒரு பாலத்தீன அகதிக் குடும்பத்தில் பிறந்தார். 1948 ஆம் ஆண்டு பாலத்தீனர்களின் வெளியேற்றத்தின் போது காசாக்கரையில் இருந்து தப்பி ஓடியவர்களில் இவரது குடும்பமும் ஒன்றாகும். அம்மானில் பல குழந்தைகளுடன் கூடிய நெரிசலான வீட்டில் வளர்ந்தார், அனைவரும் குடும்பத்தின் கால்நடைகளை வைத்திருந்த ஒரே அறையில் வசித்து வந்தனர். குடும்பத்திற்கு சுத்தமான குடி நீர், மின்சாரம் குறைவாகவே இருந்தது.  

15-ஆவது அகவையில், தனது தந்தையின் ஊக்கத்தால், யாகி அமெரிக்காவிற்குக் குடிபெயர்ந்தார். அங்கு அவர் அட்சன் வேலி சமூகக் கல்லூரியில் கல்வி பயிலத் தொடங்கினார், பின்னர் அல்பானியில் உள்ள நியூயார்க் மாநிலப் பல்கலைக்கழகத்தில் தனது இளங்கலைப் பட்டப்படிப்பை முடித்தார். பின்னர் இலினொய் பல்கலைக்கழகத்தில் தனது பட்டப்படிப்பைத் தொடர்ந்து, 1990-இல் தனது முனைவர் பட்டத்தைப் பெற்றார். பின்னர் ஆர்வர்டு பல்கலைக்கழகத்தில் (1990–1992) தேசிய அறிவியல் அறக்கட்டளை முதுகலை ஆய்வாளராகப் பணியாற்றினார்.  

2021 ஆம் ஆண்டில், யாகிக்கு அரச ஆணையால் சவூதி அரேபியக் குடியுரிமை வழங்கப்பட்டது.  

## கல்விப் பணி
யாகி அரிசோனா மாநிலப் பல்கலைக்கழகத்தில் (1992–1998) உதவிப் பேராசிரியராகத் தனது கல்விப் பணியைத் தொடங்கினார். பின்னர் அவர் மிச்சிகன் பல்கலைக்கழகத்தில் (1999–2006) வேதியியல் பேராசிரியராகவும், கலிபோர்னியா பல்கலைக்கழகத்தில் இயற்பியல் அறிவியலில் பேராசிரியராகவும் (2007–2012) பணியாற்றினார்.  

2012-ஆம் ஆண்டில், பெர்க்லி, கலிபோர்னியா பல்கலைக்கழகத்தில் வேதியியல் பேராசிரியராகப் பணியாற்றினார். 2012 முதல் 2013 வரை, லாரன்ஸ் பெர்க்லி தேசிய ஆய்வகத்தில் மூலக்கூறு வார்ப்புக்கூடத்தின் இயக்குநராகப் பணியாற்றினார். பெர்க்லி உலக அறிவியல் கழகத்தின் நிறுவன இயக்குநராகவும், காவ்லி ஆற்றல் நானோ அறிவியக் கழகத்தின் இயக்குநராகவும் உள்ளார். மேலும், பி.எ.எசு.எப், பகார் எண்ணிமப் பொருட்கள் நிறுவனத்தின் கலிபோர்னியா ஆய்வுக் கூட்டணியை இணைந்து இயக்குகிறார்.  

மே 2025 இல், கலிபோர்னியா பல்கலைக்கழக நிர்வாகக் குழு யாகியை பல்கலைக்கழகப் பேராசிரியர் பதவிக்கு உயர்த்தியது, இது மிக உயர்ந்த பன்னாட்டு சிறப்பு வாய்ந்த அறிஞர்களுக்கு ஒதுக்கப்பட்ட அமைப்பின் மிக உயர்ந்த கௌரவமாகும்.
# சுக்ராபு வினை



**சுக்ராபு வினை** (*Skraup reaction*) எனப்படுவது குயினோலின்களை தயாரிக்கப் பயன்படுத்தப்படும் ஒரு வேதியியல் வினையாகும். செக் நாட்டு வேதியியலாளர் சிடெங்கோ ஆன்சு சுக்ராபு (1850–1910) நினைவாகப் பெயரிடப்பட்டது. முன்மாதிரியான சுக்ராபு வினையில், அனிலின் கந்தக அமிலம், கிளிசரால் மற்றும் நைட்ரோபென்சீன் போன்ற ஆக்சிசனேற்ற முகவருடன் சூடேற்றப்பட்டு குயினோலின் உருவாகிறது.  

இந்த எடுத்துக்காட்டில், நைட்ரோபென்சீன் கரைப்பானாகவும் ஆக்சிசனேற்ற முகவராகவும் செயல்படுகிறது. இல்லையெனில் தீவிரத்திற்குப் பெயர் பெற்ற இந்த வினை, பொதுவாக இரும்பு சல்பேட்டின் முன்னிலையில் நடத்தப்படுகிறது. நைட்ரோபென்சீனுக்கு பதிலாக ஆர்சனிக் அமிலம் பயன்படுத்தப்படலாம். மேலும் வினை குறைவான தீவிரத்துடன் இருப்பதால் முந்தையது சிறந்த முறையாகும்.  

## வினை வழிமுறை
# கௌரி சிண்டே


**கௌரி சிண்டே** (*Gauri Shinde*) (பிறப்பு ஜூலை 6,1974) ஓர் இந்தியத் திரைப்பட இயக்குநரும் திரைக்கதை ஆசிரியரும் ஆவார். 14 ஆண்டுகளுக்குப் பின்னர் மீண்டும் நடிகை ஸ்ரீதேவி நடித்த இங்கிலீஷ் விங்கிலிஷ் (2012) படத்தின் மூலம் கௌரி சிண்டே இயக்குநராக அறிமுகமானார். பைனான்சியல் டைம்ஸ் இதழின் 2012 இன் ‘கவனிக்கப்பட வேண்டிய 25 இந்தியர்கள்’ பட்டியலில் இடம்பெற்றார். ரெடிப்பின் ‘2012 ஆம் ஆண்டின் பாலிவுட்டின் 5 சிறந்த இயக்குநர்கள்’ பட்டியலிலும் இவர் இடம்பெற்றார்.  

## இளமை வாழ்க்கை
கௌரி சிண்டே புனேவில் பிறந்து வளர்ந்தவர். அங்கு செயின்ட் ஜோசப் உயர்நிலைப் பள்ளியில் பயின்றார். பின்னர் புனேவில் உள்ள சிம்பியோசிஸ் பல்கலைக்கழகத்தில் பொதுமக்கள் தொடர்பு துறையில் பட்டம் பெற்றார். இவரது கல்லூரிப் பருவத்திலிருந்தே இவருக்கு திரைப்படத் தயாரிப்பில் ஆர்வம் தொடங்கியது.  

## தொழில் வாழ்க்கை
ஆவணப்பட இயக்குனர் சித்தார்த் கக்குடன் பயிற்சிக்காக மும்பைக்குச் சென்ற ஷிண்டே, ஆர். பால்கி படைப்பு இயக்குநராக இருந்த *ஐபிடபிள்யூ*, *பேட்ஸ் கிளாரியன்* மற்றும் *லோவ் லிண்டாஸ்* போன்ற விளம்பர நிறுவனங்களுடன் பணியாற்றத் தொடங்கினார். அடுத்த ஆண்டுகளில் 100 க்கும் மேற்பட்ட விளம்பரப் படங்களையும் குறும்படங்களையும் தயாரித்தார். இவரது குறும்படம் *ஓ மேன்!* (2001) பெர்லின் சர்வதேசத் திரைப்பட விழாவில் சிறந்த படமாகத் தேர்ந்தெடுக்கப்பட்டது.  

புனேவில் ஊறுகாய் வணிகத்தை நடத்திவந்த தனது உறவினர் ஒருவர் வாழ்க்கையில் நடந்த கதையை அடிப்படையாகக் கொண்டு இங்கிலீஷ் விங்கிலிஷ் (2012) என்ற திரைப்படத்தின் மூலம் இயக்குநராக கௌரி சிண்டே அறிமுகமானார். ஆங்கிலம் சரியாக பேசத்தெரியாத மராத்தி பேசும் இவரது உறவினருக்கு ஏற்பட்ட பிரச்சனை கௌரியை சங்கடப்படுத்தியது. இந்த படம் 14 செப்டம்பர் 2012 அன்று தொராண்டோ சர்வதேச திரைப்பட விழாவில் வெளியிடப்பட்டது. அதைத் தொடர்ந்து இந்தியாவிலும் உலகெங்கிலும் அக்டோபர் 5,2012 அன்று வெளியானது. படம் விமர்சன ரீதியாகவும் வணிக ரீதியாகவும் வெற்றி பெற்றது. சிறந்த அறிமுக இயக்குனருக்கான பிலிம்பேர் விருதைத் தவிர, பாலின உணர்திறனுக்கான ‘லாட்லி தேசிய ஊடக விருதும்’ இவருக்கு வழங்கப்பட்டது.  

கௌரி சிண்டே 2007 இல் திரைப்பட இயக்குனர் ஆர். பால்கியை மணந்தார்.
# வைட்டிலா - 2



**வைட்டிலா - 2** *(VTL 2), வேளாண் பெயர்; **உயரமான செரு விரிப்பு** (Cheruvirippu Tall)*, எனப்படும் இந்த நெல் வகை, கேரளாவின் ஒரு புதிய நெல் இரகமாகும். தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), வெளியிட்ட இந்த நெல் இரத்தை பொதுவாக **உயரமான செரு விரிப்பு** எனும் வேளாண் பெயரில் அழைக்கப்படுகிறது.  

## பின்னணி
கேரளாவின் எர்ணாகுளம் மற்றும் ஆலப்புழா மாவட்டங்களின் உப்புத்தன்மை கொண்ட பகுதிகளில் விரிப்பு பருவத்திற்கு ஏற்ற நெல் வகையான இது, நடுத்தர கால அளவில் அறுவடைக்கு தயாராகும் இந்த நெல் வகை, 125 - 130 நாட்களில் முதிர்வடைவதாக கருதப்படுகிறது. மேலும் இந்நெல் இரகத்தின் அரிசி, தடித்த சிவப்பு நிறமாகும்.
# நடைமேடைச் சீட்டு, இந்தியா

**நடைமேடைச் சீட்டு** (*Platform Ticket*), தொடருந்து நிலைய நடைமேடைக்குச் சென்று குடும்ப உறுப்பினர்கள், நண்பர்கள் அல்லது உறவினர்கள் மற்றும் விருந்தினர்களை வரவேற்க அல்லது வழியனுப்ப வரும் பார்வையாளர் ஒவ்வொருவரும் தனித்தனியாக நடைமேடை சீட்டை கட்டணம் ரூபாய் 10 செலுத்தி பெறவேண்டும். நடைமேடைச் சீட்டு இன்றி தொடருந்து நிலையத்தின் நடைமேடைகளுக்குச் செல்வது, இரயில்வே விதிகளின்படி, குற்றச் செயலாகும். இக்குற்றச் செயலுக்கு அபராதத் தொகை ரூபாய் 250 வசூலிக்கப்படுகிறது. மேலும் நடைமேடைச் சீட்டு வாங்கிய நேரத்திலிருந்து அதிகபட்சமாக இரண்டு மணி நேரத்திற்கும் மட்டுமே செல்லுபடியாகும். இந்திய இரயில்வே வழங்கும் நடைமேடை சீட்டு வைத்திருப்பவர் இரயிலில் ஏறவோ அல்லது இரயிலில் பயணம் செய்ய இயலாது. நடைமேடைச் சீட்டு இன்றி தொடருந்து நிலைய நடைமேடையில் இருப்பவர்களுக்கு, அங்கு நடக்கும் ஏதேனும் விபத்துகளால் உடல் அல்லது உடைமைகளுக்கு சேதம் ஏற்படின் இரயில்வே நிர்வாகத்திடம் அல்லது காப்புறுதி நிறுவனத்திடமிருந்து நஷ்ட ஈடு தொகை கோர இயலாது.  

## நோக்கம்
தொடருந்து நிலையங்களில் பயணிகளை வரவேற்க அல்லது வழியனுப்ப வருகிறவர்களின் கூட்டத்தை குறைக்க வேண்டி நடைமேடைச் சீட்டு அறிமுகப்படுத்தப்பட்டது. தொடருந்து நிலையத்தின் நடைமேடைகளில் நடைமேடைச் சீட்டு இன்றி சுற்றித் திரிபவர்களையும், தூங்குபவர்களையும் கட்டுப்படுத்தப்படுவதுடன், நடைமேடை வளாகத்தில் கூடுதல் கூட்டத்தை குறைக்க வழிசெய்கிறது.  

## புதிய விதி
2025 பிரயாக்ராஜ் மகா கும்பமேளாவின் போது பிரயாக்ராஜ், புது தில்லி, வாரணாசி, லக்னோ கான்பூர் போன்ற தொடருந்து நிலையங்களில் கூட்ட நெரிசல் ஏற்பட்டது. அதனை தவிர்க்க, புது தில்லி, மும்பை, ஹவுரா, சென்னை சென்டிரல், பெங்களூரு, செகந்திராபாத், புனே, அகமதாபாத், லக்னோ உள்ளிட்ட 60 நகரங்களில் உள்ள தொடருந்து நிலையங்களின் உறுதியான பயணச்சீட்டை (Confirmed Tiket) பெற்றுள்ள பயணிகள் மட்டுமே நடைமேடைகளில் அனுமதிக்கப்படுகிறார்கள்.
# வைட்டிலா - 3



**வைட்டிலா - 3** *(VTL 3)* எனப்படும் இந்த நெல் வகை, வைட்டிலா - 1 மற்றும் பூர்வீக தைச்சுங் - 1 ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட கேரளாவின் ஒரு கலப்பின புதிய நெல் இரகமாகும். தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), 1987 ஆம் ஆண்டு இந்த நெல் இரகத்தை வெளியிடபட்டதாக அறியப்படுகிறது.  

## பின்னணி
கேரளாவின் எர்ணாகுளம் மற்றும் ஆலப்புழா மாவட்டங்களின் உப்புத்தன்மை கொண்ட பகுதிகளில் விரிப்பு பருவத்திற்கு ஏற்றது. நடுத்தர கால அளவில் அறுவடைக்கு தயாராகும் நெல் வகையான இது, 110 - 115 நாட்களில் முதிர்வடைவதாக கருதப்படுகிறது. மேலும் இந்நெல் இரகத்தின் அரிசி, சிவப்பு நிறமாகும்.
# வேலம்மாள் கிரிக்கெட் மைதானம்

**வேலம்மாள் கிரிக்கெட் மைதானம்** (*Velammal cricket stadium*) இந்தியாவின் தமிழ்நாடு மாநிலத்திலுள்ள மதுரை நகரத்தில் அமைந்துள்ளது. 2025ஆம் ஆண்டு அக்டோபர் மாதம் 09 ஆம் தேதியன்று மதுரை வேலம்மாள் மருத்துவக் கல்லூரி வளாகத்தில் பன்னாட்டு தரத்தில் வேலம்மாள் கிரிக்கெட் மைதானம் திறக்கப்பட்டது. இந்தியத் துடுப்பாட்ட அணியின் முன்னாள் தலைவர் மகேந்திரசிங் தோனி இவ்விளையாட்டரங்கத்தை தொடங்கி வைத்தார்.  

## வசதிகள்
பன்னாட்டு தரத்தில் ஆடுகளம், இரவைப் பகலாக்கும் மின்விளக்குகள், வீரர்களுக்கான நவீன அறைகள், எண்ணிம புள்ளிப் பலகை, வலைப்பயிற்சிக்கூடம், உடற்பயிற்சிக் கூடம், ஊடகம் மற்றும் முக்கிய நபர்களுக்கான அறைகள், பெரிய அளவிலான பார்வையாளர் இருக்கைகள் ஆகிய வசதிகள் 11.5 ஏக்கர் பரப்பளவில் அமைக்கப்பட்டுள்ளன. விளையாட்டரங்கைச் சுற்றிலும் 197 புகைப்படக் கருவிகள் பொருத்தப்பட்டுள்ளன.  

தமிழகத்தில் சென்னை சேப்பாக்கம் மைதானத்துக்கு அடுத்தபடியாக 2-ஆவது பெரிய விளையாட்டரங்கமாக வேலம்மாள் துடுப்பாட்ட அரங்கம் அமைந்துள்ளது. மழையால் போட்டிகள் பாதிக்கப்படாத வகையில் நவீன வடிகால் வசதி அமைக்கப்பட்டுள்ளது. 350 கோடி ரூபாய் செலவில் கட்டப்பட்ட இந்த மைதானம் 20 ஆயிரம் பேர் அமரும் வகையில் திட்டமிடப்பட்டு, முதற்கட்டமாக 7,300 இருக்கை வசதிகள் ஏற்படுத்தப்பட்டுள்ளன.  

விளையாட்டரங்கைச் சுற்றிலும் கண்காணிக்க 197 புகைப்படக் கருவிகள் பொருத்தப்பட்டுள்ளன. பன்னாட்டு தரத்தில் ஆடுகளம், இரவைப் பகலாக்கும் மின்விளக்குகள், வீரர்களுக்கான நவீன அறைகள், எண்ணிம புள்ளிப் பலகை, வலைப்பயிற்சிக்கூடம், உடற்பயிற்சிக் கூடம், ஊடகம் மற்றும் முக்கிய நபர்களுக்கான அறைகள், பெரிய அளவிலான பார்வையாளர் இருக்கைகள் ஆகிய வசதிகள் அமைக்கப்பட்டுள்ளன.
# லக்ஸ்போல்



**லக்ஸ்போல்** (**Luxpole**) என்பது மரக்கம்பங்கள் மற்றும் தூண்களுக்கான தர இயக்கமாகும், இதன் மூலம் இயந்திர செயல்பாட்டின் அடிப்படையில் வகைப்படுத்துதல் நடைபெறும்.  

## வரலாறு மற்றும் வகைப்படுத்தல்
இயற்கை மரம் பயின்று எரிசக்தி மற்றும் தொலைத் தொடர்பு நிறுவனங்கள் நம்பகமான மற்றும் பாதுகாப்பான அமைப்புகளை உருவாக்குவதற்காக மேம்பட்ட கம்பங்களைத் தேர்ந்தெடுக்கின்றன. Luxpole (லக்ஸ்போல்) தரஇயக்கு, Sylvatest தொழில்நுட்பத்தை பயன்படுத்துகிறது. இதன் மூலம் குறைந்த அதிர்வெண் ஒலிவேகமும் தாக்கம் பரிமாறும் ஆற்றலும் தனிமையாக அளக்கப்படும்.  

## தொழில்நுட்ப செயல்முறை
இதனால் புதிதாக தயாரிக்கப்பட்ட மரக்கம்பங்கள் திறனுடன் வகைப்படுத்தப்படுகின்றன. அதிக செயல்திறன் உடைய XL, நடுத்தர L, மற்றும் குறைந்த செயல்திறனின் S என்று வகைப்படுத்துதல் செய்யப்படுகிறது. ஏறத்தாழ 4% தகுதி இல்லாத கம்பங்கள் பிரித்தெடுக்கப்படுகின்றன, இது பிணைய நம்பகத்தன்மையை அதிகரிக்கிறது.  

## பயன்பாடும் பரிசோதனையும்
Luxpole (லக்ஸ்போல்) உலகளாவிய தரஇயக்கு ஆகும்; Cameroon உட்பட பல நாட்டுகளில் உள்ள மரத்தில்சேதமில்லா பரிசோதனைகள் நடத்தப்பட்டுள்ளன. எடுத்துக்காட்டாக, Enéo Cameroon நிறுவனம் தனது மரக் கம்பங்களுக்கு Sylvatest மற்றும் Luxpole வகைப்படுத்தலை வழங்கியுள்ளது.  

## ஆதாரங்கள்
- Y. Benoit et M. Njankouo, "Eucalyptus மரக் கம்பங்களை ultrasound கொண்டு வகைப்படுத்தல்", *Revue scientifique*, p. 403–412.
- Murie Dwiyaniti, Kendi Moro Nitisasmita, "Raspberry Pi மற்றும் IoT அடிப்படையிலான தெருச் சுடர் இயக்கி", *Journal of Physics: Conference Series*, vol. 1364, n^o^ 1.
- Katon Sigit Dirgantoro, Danial Danial, Muhammad Iqbal Arsyad, "Tanjungpura பல்கலைக்கழகத்தின் தெருச்சுடர் மேம்பாடு", *TELECTRICAL*, vol. 2, n^o^ 1, p. 65–79.
- Valentine Houben, Pierre Latteur, "GrindoSonic மூலம் சேதமில்லா பட்டைகள் மெக்கானிக்கல் பண்புகள்", *Google Scholar*.
# தி தமிழ் ஜெனசைட் பை சிறீலங்கா


***இலங்கையின் தமிழர் இனவழிப்பு: பன்னாட்டு சட்டத்தின் கீழ் தமிழர் உரிமைகளைப் பாதுகாப்பதில் உலகளாவிய தோல்வி*** (*The Tamil Genocide by Sri Lanka: The Global Failure to Protect Tamil Rights Under International Law*) என்பது பிரான்சிஸ் பாயில் எழுதிய புத்தகமாகும். இது ஈழப் போரின் இறுதிக் கட்டங்களில் இலங்கை அரசால் நிகழ்த்தப்பட்ட, தமிழ் இனப்படுகொலை மற்றும் அதன் போர்க்குற்றங்கள் குறித்து எழுதப்பட்டுள்ளது. பாதுகாப்பதற்கான பொறுப்புக் கோட்பாட்டின் கீழ் அதன் பேரழிவு தோல்விகளை ஒப்புக்கொண்ட ஐக்கிய நாடுகள் அவை, நான்கு ஆண்டுகளுக்குப் பிறகும் இறந்தவர்களின் எண்ணிக்கயைக் கணக்கிட்டு பழியைப் பகிர்ந்து கொள்ள முயற்சிக்கிறது: இறுதிப் போரில் ஐந்து மாதங்களில் 40,000 முதல் 70,000 வரை அப்பாவி தமிழ் மக்கள் கொல்லப்பட்டனர், இப்போது ஐ.நா. ஏற்றுக்கொண்டுள்ள இந்த எண்ணிக்கையைவிட இறந்தவர்களின் எண்ணிக்கை மிக அதிகமாக இருக்கும் பலர் வாதிடுகின்றனர்.
# சப்பன் துகான்



**சப்பன் துகான்** (*Chappan Dukan*) இந்தியாவின் மத்தியப் பிரதேசத்திலுள்ள இந்தோரில் அமைந்துள்ள ஓர் உணவு மற்றும் கடை வலத்திற்கான தெரு ஆகும். 56 துகான் தெரு என்ற பெயராலும் இது அறியப்படுகிறது. சுறுசுறுப்பான தெரு உணவு காட்சி மற்றும் பல்வேறு கடைகளுக்கு பெயர் பெற்றது. குடியிருப்பாளர்களுக்கும் பார்வையாளர்களுக்கும் ஒரு குறிப்பிடத்தக்க அடையாளமாக இத்தெரு தன்னை நிலைநிறுத்திக் கொள்கிறது.  

இந்தோரின் உயர்ரக பலாசியா பகுதியில் அமைந்துள்ள சப்பன் துகான், சுமார் 200 மீட்டர் தூரத்திற்குள் 56 உணவுக் கடைகளைக் கொண்டுள்ளது.  

## வரலாறு
1974ஆம் ஆண்டு வரை, இந்தப் பகுதி உதாசின் ஆசிரம சந்தை என்று அழைக்கப்பட்டது. சிறப்பு வசதிகள் ஏதும் இல்லாத மரங்கள் குறைவாக இருந்த பகுதியாக இருந்தது. இந்தோரின் உள்ளூர் நிர்வாகம் இப்பகுதியின் முன்னேற்றத்திற்கான தேவையை உணர்ந்தது. இதன் விளைவாக, 56 கடைகளைக் கொண்ட விற்பனையாளர்களுக்கான ஒரு சந்தை நிறுவப்பட்டது. இந்த சந்தை அதிகாரப்பூர்வமாக அரசாங்க பதிவேடுகளில் உதாசின் ஆசிரம சந்தை என்ற பெயரில் பதிவு செய்யப்பட்டது. நடமாடும் வணிகங்களில் ஈடுபட்ட விற்பனையாளர்களுக்கு தலா 2500 ரூபாய் செலவில் இந்த கடைகள் ஒதுக்கப்பட்டன. இந்தக் கடைகளின் பரிமாணங்கள் வெறும் ஆறுக்கு எட்டு என்ற அளவில் இருந்தன, இதனால் ஒரு கை வண்டிக்கு இடம் கிடைத்தது. அந்தக் காலகட்டத்தில், சந்தை முதன்மையாக காய்கறிகள் போன்ற பொருட்களின் சில்லறை விற்பனையையே நோக்கமாகக் கொண்டிருந்தது. இருப்பினும், காலப்போக்கில், புதிய நபர்கள் இந்தக் கடைகளைப் பெற்று பல்வேறு சலுகைகளை அறிமுகப்படுத்தினர்.  

2020 ஆம் ஆண்டில், இந்தோர் நவீன நகர மேம்பாட்டு நிறுவனம் மூலம் சப்பன் துகான் ஒரு நவீன உணவுத் தெருவாக மறுவடிவமைப்பு செய்யப்பட்டது. இந்தத் திட்டத்திற்கு தோராயமாக ₹4 கோடி (40 மில்லியன் ரூபாய்) செலவிடப்பட்டது. இந்தப் பகுதி 'வாகனங்கள் செல்ல தடைசெய்யப்பட்ட' மண்டலமாகவும் மாற்றப்பட்டுள்ளது.  

சப்பன் துகான் நிறுவனத்திற்கு சொந்தமாக வானொலி நிலையம் உள்ளது. 2022 ஆம் ஆண்டில் இந்நிலையம் தொடங்கப்பட்டது. கடைக்காரர்கள் மற்றும் பார்வையாளர்கள் இருவருக்கும் வானொலி நிலையம் சேவை செய்கிறது. மத்தியப் பிரதேசத்தில் இது முதல் நிகழ்வாகும். இங்கு 56 கடைகள் தனித்தனி வானொலி நிலையங்களைக் கொண்டுள்ளன. முன்பு மும்பை, பெங்களூரு மற்றும் ஐதராபாத்து நகரப் பேரங்காடிகளில் இவ்வாறு காணப்பட்டது.  

2019 ஆம் ஆண்டில் டைம்சு ஆஃப் இந்தியா இதழ் சப்பன் துகானைப் பற்றி செய்தி வெளியிட்டது. நகரத்தின் ஆண்டு உணவு சந்தை வருவாய் ₹5,000 கோடியில், சப்பன் துகானில் உள்ள உணவுக் கடைகள் தோராயமாக 40% (கடைக்காரர்களின் அறிக்கைகளின் அடிப்படையில் மதிப்பிடப்பட்டுள்ளது) பங்களித்துள்ளதாகக் கூறப்படுகிறது. சப்பன் துகான், இந்திய உணவு பாதுகாப்பு மற்றும் தரநிலைகள் ஆணையத்தின் சான்றளிக்கப்பட்ட தெரு உணவு மையமாகத் திஅழ்கிறது. 2022ஆம் ஆண்டு ஏப்ரல் மாதத்தில் குசராத்தில் நடைபெற்ற நவீன நகரங்கள் மாநாட்டில் கட்டமைக்கப்பட்ட சுற்றுச்சூழல் பிரிவில் சப்பன் துகானுக்கான முதல் பரிசு இந்தூர் நவீன நகர மேம்பாட்டு நிறுவனத்திற்கு வழங்கப்பட்டது.
# இலத்தீப்-உர் ரெகுமான்


**இலத்தீப்-உர் ரெகுமான்** (*Latif-ur Rehman*) இந்தியாவின் மத்தியப் பிரதேச மாநிலத்தைச் சேர்ந்த ஒரு வளைகோல் பந்தாட்ட வீரர் ஆவார். 1929 ஆம் ஆண்டு சனவரி மாதம் ஒன்றாம் தேதியன்று இவர் பிறந்தார். இலத்திபுர் ரகுமான் என்ற பெயராலும் அறியப்படுகிறார். இந்தியா, பாக்கித்தான் நாடுகளுக்காக பன்னாட்டு அளவில் போட்டியிட்ட ஒரு வளைகோல் பந்தாட்ட வீரர் என்று அறியப்படுகிறார். 1948ஆம் ஆண்டு நடைபெற்ற கோடைகால ஒலிம்பிக்கில் இந்திய அணியின் உறுப்பினராக தங்கப் பதக்கத்தையும், 1956ஆம் ஆண்டு நடைபெற்ற கோடைகால ஒலிம்பிக்கில் பாக்கித்தானுக்காக விளையாடி வெள்ளிப் பதக்கத்தையும் வென்றார். 1956 ஆம் ஆண்டு வெள்ளிப் பதக்கம் பாக்கித்தானின் முதல் ஒலிம்பிக் பதக்கமாகும். 1987ஆம் ஆண்டு பிப்ரவரி மாதம் 27ஆம் தேதியன்று காலமானார்.
# பிரபுல்லா தானுகர்


**பிரபுல்லா தானுகர்** (*Prafulla Dahanukar*) (1934-2014) ஓர் இந்திய ஓவியர் ஆவார். நவீன ஓவியக் கலைகளில் நிபுணரான இவர் இந்தியாவில் பல இளம் கலைஞர்களுக்கு உதவினார். மேலும் அவர்களிடம் செல்வாக்கு செலுத்தினார்.  

## வாழ்க்கை வரலாறு
சுப்பாராய் ஆனந்த் ஜோஷி மற்றும் பாடகர் கேசரபாய் பந்தோத்கர் ஆகியோருக்கு கோவாவின் பந்தோராவில் பிரபுல்லா ஜோஷி பிறந்தார். பின்னர், மும்பையில் வளர்ந்தார். அங்குள்ள சர் ஜே. ஜே. கலைப் பள்ளியில் நுண்கலை பயின்ற இவர் 1955 இல் அங்கு தங்கப் பதக்கத்துடன் பட்டம் பெற்றார். இந்தியாவில் கலை மற்றும் கலாச்சார காட்சியை மாற்றிய பிரமுகர்களால் அந்த நிறுவனம் இருந்தது. 1961 ஆம் ஆண்டில் பாரிசில் நுண்கலை படிக்க பிரான்சு அரசு இவருக்கு உதவித்தொகை வழங்கியது.  

தானுகர் தனது வாழ்நாள் முழுவதும் கலை மற்றும் ஓவியத்திற்காக பணியாற்றினார். புதுதில்லியில் உள்ள லலித் கலா அகாதமியில் 1974 முதல் 1979 வரை குழு உறுப்பினராகவும், 1993 முதல் 1998 வரை 11 ஆண்டுகள் மும்பை கலைச் சங்கத்தின் தலைவராகவும், 2010 முதல் 2014 இல் தான் இறக்கும் வரை இருந்தார். ஜஹாங்கீர் கலைக்கூடத்தின் அறங்காவலராகவும் (40 ஆண்டுகளுக்கும் மேலாக), கோவாவின் கலா அகாதமியின் குழு உறுப்பினராகவும் (30 ஆண்டுகளுக்கும் மேலாக) பணியாற்றினார். இந்தியக் கலைச் சங்கத்தின் தலைவராகவும், மும்பையில் உள்ள கலைஞர்கள் மையத்தின் தலைவராகவும் இருந்தார். மும்பையில் 2010-11 இல் தொடங்கிய இந்திய கலை விழா என்ற கலைக் கண்காட்சியின் நிறுவனத்தின் தலைவராகவும் இருந்தார்.  

பிரபுல்லா தானுகர், சங்கீத கலா கேந்திராவின் நிறுவன உறுப்பினர்களில் ஒருவராக இருந்தார். அதன் தலைவரான ஆதித்யா பிர்லா 3 ஆண்டுகள் இக்குழுவில் தொடர்ந்து பணியாற்றினார். பிரபுல்லா இசை மன்றத்தின் குழு உறுப்பினராக இருந்தார். 4 ஆண்டுகளாக இந்திய தேசிய நாடகத்தின் அறங்காவலர் குழுவில் இருந்தார். கலைஞர்களுக்கான பணிகளைத் தவிர, லோணாவ்ளாவிலுள்ள பால் ஆனந்த்கிராம் என்ற அனாதை இல்லத்தின் அறங்காவலராகவும் இருந்தார். இவருக்கு இரண்டு மகள்கள் (கௌரி மேத்தா மற்றும் கோபிகா தானுகர்) இருந்தனர்.
# ரேணுகா சிங் தாக்கூர்



**ரேணுகா சிங் தாக்கூர்** (*Renuka Singh*) இந்திய தேசிய அணிக்காக விளையாடும் ஓர் இந்திய துடுப்பாட்ட வீராங்கனை ஆவார். உள்நாட்டுப் போட்டிகளில் இமாச்சலப் பிரதேச அணிக்காக விளையாடுகிறார். ஒரு வேகப்பந்து வீச்சாளராகவும் விளையாடுகிறார். 1996ஆம் ஆண்டு சனவரி மாதம் 2ஆம் தேதியன்று இவர் பிறந்தார்.  

## தொழில்
2019–20 பருவத்தில் மூத்த மகளிர் ஒருநாள் போட்டியில் 23 விக்கெட்டுகளை வீழ்த்தி சிங் முன்னணி விக்கெட் வீழ்த்திய வீராங்கனையாக இருந்தார். 2021ஆம் ஆண்டு ஆகத்து மாதத்தில் ஆத்திரேலியாவுக்கு எதிரான தொடருக்காக இந்திய மகளிர் துடுப்பாட்ட அணியில் சிங் தனது முதல் அழைப்பைப் பெற்றார். 2021ஆம் ஆண்டு அக்டோபர் மாதம் 7 ஆம் தேதியன்று ஆத்திரேலியாவுக்கு எதிரான போட்டியில் இந்தியாவுக்காக அறிமுகமானார்.  

2022ஆம் ஆண்டு சனவரி மாதத்தில் நியூசிலாந்தில் நாட்டில் நடைபெற்ற 2022 மகளிர் கிரிக்கெட் உலகக் கோப்பைக்கான இந்திய அணியில் இடம் பெற்றார். 2022ஆம் ஆண்டு பிப்ரவரி மாதம் 18 ஆம் தேதியன்று நியூசிலாந்திற்கு எதிரான போட்டியில் இந்தியாவுக்காக தனது மகளிர் ஒருநாள் பன்னாட்டுப் போட்டியில் அறிமுகமானார்.  

2022ஆம் ஆண்டு சூலை மாதத்தில் இங்கிலாந்தின் பர்மிங்காமில் நடைபெற்ற 2022 பொதுநலவாய விளையாட்டுப் போட்டிகளில் துடுப்பாட்டப் போட்டிக்கான இந்திய அணியில் இடம் பெற்றார். 11 விக்கெட்டுகளுடன் போட்டியில் முன்னணி விக்கெட் வீழ்த்திய வீரராக இருந்தார், அதே போல் தனது அணியுடன் வெள்ளிப் பதக்கத்தையும் வென்றார். 2023ஆம் ஆண்டு பிப்ரவரி மாதம் 18 ஆம் தேதியன்று 2023 மகளிர் டி20 உலகக் கோப்பையில் இங்கிலாந்துக்கு எதிராக தனது முதல் டி20 போட்டிய ஐந்து விக்கெட் வீழ்த்தினார்.  

2023ஆம் ஆண்டு திசம்பர் மாதத்தில் இங்கிலாந்துக்கு எதிரான ஐந்துநாள் போட்டியில் அறிமுகமானார். 2024 மகளிர் டி20 உலகக் கோப்பைக்கான இந்திய அணியில் இடம் பெற்றார். 2024ஆம் ஆண்டு அக்டோபர் மாதத்தில் நியூசிலாந்திற்கு எதிரான ஒருநாள் தொடருக்கான இந்திய அணியில் இடம் பெற்றார்.  

2024ஆம் ஆண்டு திசம்பர் மாதத்தில் மேற்கிந்திய தீவுகளுக்கு எதிரான ஒருநாள் போட்டியில் தனது முதல் ஐந்து விக்கட்டு பந்துவீச்சை நிகழ்த்தினார்.
# மன அருங்காட்சியகம்



**மன அருங்காட்சியகம்** (*The Mind Museum*) பிலிப்பீன்சு நாட்டின் பெருநகர மணிலாவின் தாகுயிக்கு நகரத்தில் உள்ள ஓர் அறிவியல் அருங்காட்சியகமாகும். நகரத்தின் வணிக மாவட்டமான போனிஃபாசியோ குளோபல் நகரத்தில் உள்ள ஜே. ஒய். காம்போசு பூங்காவில் 1.2 எக்டேர் (3.0 ஏக்கர்) நிலப்பரப்பில் அமைந்துள்ளது.  

மன அருங்காட்சியகம் 2012ஆம் ஆண்டு மார்ச்சு மாதம் 16 ஆம் தேதியன்று திறக்கப்பட்டது. இருப்பினும் ஒரு வருடம் முன்னதாக திசம்பர் மாதம் 15ஆம் தேதியன்று ஒரு முன்-வெளியீட்டு வரவேற்பு நிகழ்ச்சி நடைபெற்றது. துணைத் தலைவர் இயெச்சமர் பினாய் சனாதிபதி பெனிக்னோ அக்வினோ III சார்பாக உரை நிகழ்த்தினார். இந்த வசதி இணைக்கப்பட்ட போனிஃபாசியோ கலை அறக்கட்டளையால் உருவாக்கப்பட்டது.  

## அருங்காட்சியக கட்டிடம்
இந்த அருங்காட்சியகத்தை லார் கால்மா & பார்ட்னர்ஸைச் சேர்ந்த கட்டிடக் கலைஞர் எட் கால்மா வடிவமைத்தார். இந்த கட்டமைப்பின் வடிவமைப்பு செல்லுலார் அமைப்பு மற்றும் வளர்ச்சியிலிருந்து ஈர்க்கப்பட்டு சூரிய ஒளி பிரதிபலிப்புடன் கூடிய வெளிப்புறம், இயற்கையான காற்று மற்றும் மழைநீர் ஓட்ட வடிகால் ஆகியவற்றைக் கொண்டிருந்தது.  

அருங்காட்சியகத்தின் முதன்மைத் திட்டத்தைச் செய்த அமெரிக்காவை தளமாகக் கொண்ட ஒரு நிறுவனத்தின் உதவியுடன், பிலிப்பைன்ஸ் வடிவமைப்பாளர்கள், விஞ்ஞானிகள் மற்றும் உற்பத்தியாளர்கள் அருங்காட்சியகத்தின் 90 சதவீத கண்காட்சிகளை உருவாக்கினர். இதில் பிலிப்பைன்ஸ் பல்கலைக்கழகத்தின் நுண்கலை கல்லூரி மற்றும் சாண்டோ டோமஸ் பல்கலைக்கழகத்தின் வடிவமைப்பாளர்கள் மற்றும் ஆசிரியர்கள் அடங்குவர்.  

## வரவேற்பு
ஏப்ரல் 5 ஆம் தேதி அமெரிக்காவின் கலிபோர்னியாவின் அனாஹெய்மில் உள்ள டிஸ்னிலேண்ட் ரிசார்ட்டில் நடைபெற்ற 2014 THEA விருதுகளில், இந்த அருங்காட்சியகம் அதன் கண்காட்சிகளின் வடிவமைப்பு மற்றும் செயல்படுத்தலுக்காக அறிவியல் அருங்காட்சியகப் பிரிவில் சிறந்த சாதனைக்கான THEA விருதைப் பெற்றது. THEA விருதுகளில் பிலிப்பைன்ஸ் நிறுவனத்திற்கும் ஆசியாவில் ஒரு அறிவியல் அருங்காட்சியகத்திற்கும் இதுவே முதல் சிறப்பு.
# கிசன்கர் சட்டமன்றத் தொகுதி



**கிசன்கர் சட்டமன்றத் தொகுதி** *(Kishangarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அஜ்மீர் மாவட்டத்தில் அமைந்துள்ளது. கிசன்கர், அஜ்மீர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | பிரதாப் சிங் | சுதந்திராக் கட்சி |  |
| 1977 | கர்தார் சிங் | ஜனதா கட்சி |  |
| 1980 | கேசரி சந்த் சௌத்ரி | இந்திய தேசிய காங்கிரசு (இ) |  |
| 1985 | சேக்சித் சிங் | rowspan=2 | பாரதிய ஜனதா கட்சி</br> |
| 1990 |  |  |  |
| 1993 | சேக்சித் தன்கர் | rowspan=2 | இந்திய தேசிய காங்கிரசு</br> |
| 1998 | நாது ராம் |  |  |
| 2003 | பகீரத் சவுத்ரி | பாரதிய ஜனதா கட்சி</br> |  |
| 2008 | நாது ராம் சினோடியா | இந்திய தேசிய காங்கிரசு</br> |  |
| 2013 | பகீரத் சவுத்ரி | பாரதிய ஜனதா கட்சி</br> |  |
| 2018 | சுரேசு தக் | சுயேச்சை |  |
| 2023 | விகாசு சௌத்ரி | இந்திய தேசிய காங்கிரசு</br> | } |

## தேர்தல் முடிவுகள்
### 2023
# குழந்தை தமிழரசன்



**குழந்தை தமிழரசன்** (*Kuzhandai Tamizharasan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் எடச்சித்தூர் கிராமத்தினைச் சேர்ந்தவர். இவரது தந்தை குழந்தைவேல். தாயார்-சின்னம்மாள். முதுகலை, இளநிலைச் சட்டக் கல்வி பயின்றுள்ள தமிழரசன் திராவிட முன்னேற்றக் கழகம் கட்சியினைச் சார்ந்தவர். இவர், 1996ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விருத்தாச்சலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## இறப்பு
உடல் நலமின்மையால் திருச்சிராப்பள்ளி தனியார் மருத்துவமனையில் சிகிச்சைபெற்று வந்த குழந்தை தமிழரசன் சூலை 9, 2020 அன்று காலமானார்.  

## தேர்தல் செயல்பாடு
### 1996
# வார்ப்புரு:பதினொன்றாவது சட்டமன்ற உறுப்பினர்கள்

<noinclude>  

## பயன்பாடு
Tamil Nadu Legislative Assembly "Who's Who" Eleventh Assembly|பக்கம்=FOO}}  
Tamil Nadu Legislative Assembly "Who's Who" Eleventh Assembly=FOO–FOO}}  

Optional parameters:  
- **page** - The relevant pages for a specific citation — the "p." prefix is added automatically
- **pages** - The relevant pages for a specific citation — the "pp." prefix is added automatically

</noinclude>
# உமா பரதன்


**உமா பரதன்** (*Uma Bardhan*, பிறப்பு: 1945) ஒரு இந்திய நவீனத்துவக் கலைஞர். இவரது ஓவியங்கள் பொதுவாக முதன்மைத்துவம், சமகால கலை கலாச்சாரத்திலும் குறைவாக பிரதிநிதித்துவப்படுத்தப்படும் கதைகள் மற்றும் நிலைகளை கருப்பொருளாகக் கொண்டவை. பட்டு மீது நீர் வண்ணம் அவருக்கு விருப்பமான ஊடகமாகும். மேலும் கேன்வாஸ் மீது எண்ணெய் தோய்த்த வண்ணங்களையும் பயன்படுத்துகிறார். இவரது ஓவியங்கள் இந்தியாவிலும் வெளிநாட்டிலும் உள்ள பல முக்கிய சேகரிப்புகளில் உள்ளன. கொல்கத்தா நகரில் அவர் இருந்த காலங்கள், ஆன்மீகம் மீதான அவரது ஆழ்ந்த நம்பிக்கை ஆகியவற்றால் அவரது படைப்புகள் பெரிதும் ஈர்க்கப்பட்டுள்ளன. கொல்கத்தாவைச் சேர்ந்த இவர் ஹரியானா மாநிலத்தின் குருகிராமில் வசித்து வருகிறார்  

## கலை வாழ்க்கை
இயற்கை அன்னை தொடர்பான பல அம்சங்கள் குறித்த அக்கறையும் சிந்தனையும் கலைஞர் உமா பரதனின் படைப்புகளால் வெளிப்படுத்தப்படுகின்றன. அவரது ஓவியங்கள் இந்து கடவுள்கள், பெண் தெய்வங்கள், பெண்கள், பறவைகள் மற்றும் பிற இயற்கை கூறுகளை காட்சி எண்ணங்களில் வரவைப்பவை. மேலும் இயற்கை வணங்களுடன் ஆன்மீகமும் இணைந்து இந்துக் கடவுள்களே அவரது கருப்பொருளின் பகுதிகளாக உள்ளன.  

உமா பரதன் 1987 ஆம் ஆண்டில் தனது முதல் தனி கலைக் கண்காட்சி நிகழ்ச்சியை நடத்தினார், அதைத் தொடர்ந்து பல தசாப்தங்களில் பல தனி நிகழ்ச்சிகள் நடைபெற்றன. 2014 ஆம் ஆண்டு சிவாவின் காஸ்மிக் நடனம் என்ற அவரது தனி நிகழ்ச்சி, இந்த உலகில் உள்ள அனைத்து படைப்புகள் மற்றும் அழிவுகளுக்குக் கீழே இருக்கும் பல்வேறு வகையான நடன வடிவமான சிவனை மையமாகக் கொண்டது. பொருள் மற்றும் ஆன்மீகம் மீதான அவரது ஆர்வம் அவரை இந்தியா முழுவதும் உள்ள எண்ணற்ற சிவன் கோயில்களுக்கு அழைத்துச் சென்றது.  

நுண்கலை அகாடமியில் நடைபெற்ற மற்றொரு கண்காட்சியில், இன்றைய நகர வாழ்க்கையில் நிலவும் செயற்கை சூழலின் மேலாதிக்கத்தை உமா பரதன் கிராமப்புற வாழ்க்கையில் இயற்கையின் அழகியலுக்கு மாறாக சித்தரிக்கிறார். இந்தத் தொடர் கொல்கத்தாவில் அவரது ஆரம்ப ஆண்டுகளாலும், வங்காளத்தின் உள் கிராமங்கள் மற்றும் பழங்குடிப் பகுதிகளுக்கு அவர் பயணம் செய்த நேரத்தாலும் பெரிதும் ஈர்க்கப்பட்டுள்ளது-இது அவரது படைப்புகளில் மீண்டும் மீண்டும் இடம்பெறும் ஒரு மையக்கருத்தாகவும் உள்ளது.  

## பட்டு மீது நீர்வண்ணம்

"பட்டு மீது நீர்வண்ணம்" என்ற நடுத்தரத்தைப் பயன்படுத்தும் மிகச் சில கலைஞர்களில் இவரும் ஒருவர். பட்டு துணி ஓவியத்திற்கு பயன்படுத்தப்படுவதற்கு முன்பு பலகையில் பொருத்தப்படும் ஒரு கடினமான செயல்முறை இதன் சிறப்பாகும்..  

## கண்காட்சிகள்
தனித்த, குழு நிகழ்வுகள் கீழே தரப்பட்டுள்ளன  

- நுண்கலை அகாடமி, கோல்கத்தா
- ஏஐஎஃப்ஏசிஎஸ், புதுடெல்லி
- அலையன்ஸ் ஃபிரான்சைஸ், புது தில்லி
- பிர்லா அகாடமி, கொல்கத்தா
- சித்ரகலா பரிஷத், பெங்களூர்
- கெமோல்ட் ஆர்ட் கேலரி, கொல்கத்தா
- டிடி நேராய் கலைக்கூடம், மும்பை
- மையப்பகுதி, குர்கான்
- தகவல் மையம், கொல்கத்தா
- ஐசிசிஆர், கொல்கத்தா
- ஜஹாங்கீர் கலைக்கூடம், மும்பை
- லலித் கலா அகாடமி, புது தில்லி
- திறந்த பாமர் கோர்ட் ஐ. எச். சி, புது தில்லி
- ஸ்ரீதரணி கலைக்கூடம், புது தில்லி
- மாநில நுண்கலை காட்சிக்கூடம், ஹைதராபாத்
- காட்சி கலைக்கூடம், ஐ. எச். சி, புது தில்லி

## சமூக காரணத்திற்கான கண்காட்சிகள்

- புதுதில்லியில் உள்ள ஸ்ரீதரணி கலைக்கூடத்தில் மத்திய சமூக நல வாரியத்துடன் இணைந்து "பெண்களுக்கான அதிகாரமளித்தல் குறித்து"
- கேலரி ஸ்ரீ ஆர்ட்ஸ் உடன் இணைந்து "வண்ண பாகுபாடு குறித்து" அலையன்ஸ் ஃபிரான்சைஸ், ஆகஸ்ட் 2014.
# உமா சேத்ரி



**உமா சேத்ரி** (பிறப்பு: ஜூலை 27,2002) ஒரு இந்திய மட்டைப்பந்து வீராங்கனை ஆவார். அவர் தற்போது அசாம் அணிக்காக விக்கெட் கீப்பராக விளையாடுகிறார். சீனா காங்சூவில் நடந்த ஆசிய விளையாட்டுப் போட்டிகளில் தங்கப் பதக்கம் வென்ற இந்திய அணியில் இடம் பெற்றிருந்தார். அசாமில்ல் இருந்து வந்த முதல் பெண் மட்டைப்பந்து வீரராகவும், வடகிழக்கு இந்தியவில் இருந்து இந்திய தேசிய அணிக்கு அழைக்கப்பட்ட முதல் பெண் மட்டைப்பந்து வீரராகவும் ஆனார், மேலும் 2024 ஜூலை 7 அன்று தென்னாப்பிரிக்காவுக்கு எதிரான ஆட்டத்தில் அறிமுகமானார்.  

## இளமை-வாழ்க்கை.
அசாமின் கோலாகாட் மாவட்டத்தின் போகாகாட் பிரிவில் உள்ள கண்டுலிமாரி கிராமத்தைச் சேர்ந்தவர் சேத்ரி. சேத்ரி தனது சகோதரர் பிஜோய் சேத்ரி மற்றும் பிற சிறுவர்களுடன் சாலைகளில் விளையாடுவதைக் கண்ட அவரது தாயார் அவரை மட்டைப்பந்து விளையாட ஊக்குவித்தார். ஐந்து உடன்பிறப்புகளில் இவர் மட்டுமே பெண். அவர் போகாகாட் இந்தி உயர்நிலைப் பள்ளியில் பயின்றார்.  

## தொழில் வாழ்க்கை
ஜூன் 2023 இல், 2023 ஏ. சி. சி மகளிர் டி 20 வளர்ந்து வரும் அணிகள் ஆசிய கோப்பையில் இந்தியா ஏ அணிக்காக சேத்ரி விளையாடினார்.  

ஜூலை 2023 இல், பங்களாதேஷுக்கு எதிரான டி20 தொடருக்கான தனது முதல் இந்திய அணியில் சேத்ரி இடம்பெற்றார். செப்டம்பர் 2023 இல், ஆசிய விளையாட்டுகளுக்கான இந்திய அணியில் அவர் இருந்தார்.  

மே 2024 இல், தென்னாப்பிரிக்காவுக்கு எதிரான தொடருக்கான ஒருநாள், டி20 மற்றும் சோதனை ஓட்ட அணிகளில் அவர் சேர்க்கப்பட்டார். ஜூலை 7,2024 அன்று டி20 போட்டியில் சர்வதேச அளவில் அறிமுகமானார்.  

அக்டோபர் 2024 இல் நியூசிலாந்திற்கு எதிரான ஒருநாள் தொடருக்கான இந்திய அணியில் சேத்ரி இடம்பெற்றார்.
# ஆரோன் கிளக்



**சர் ஆரோன் கிளக்** (*Sir Aaron Klug*) (11 ஆகத்து 1926-20 நவம்பர் 2018) ஒரு பிரித்தானிய உயிர் இயற்பியலாளரும் வேதியியலாளரும் ஆவார். படிகவியல் இலத்திரன் நுண்ணோக்கியின் வளர்ச்சி, உயிரியல் ரீதியாக முக்கியமான நியூக்ளிக் அமில-புரத அணைவுச் சேர்மங்களின் கட்டமைப்பினைத் தெளிவுபடுத்தியமை ஆகியவற்றிற்காக 1982 ஆம் ஆண்டின் வேதியியலுக்கான நோபல் பரிசை வென்றார்.  

## தொடக்க கால வாழ்க்கை மற்றும் கல்வி

லித்துவேனியாவில் உள்ள ஜெல்வாவில் யூதப் பெற்றோர்களான கால்நடைப் பண்ணையாளர் லாசர், பெல்லா கிளக் ஆகியோருக்கு ஆரோன் கிளக் பிறந்தார். ஆரோனுக்கு இரண்டு வயதாக இருந்த போது இக்குடும்பம் தென்னாப்பிரிக்காவுக்கு இடம்பெயர்ந்தது. ஆரோன் டர்பன் உயர்நிலைப் பள்ளியில் கல்வி பயின்றார். 1926 ஆம் ஆண்டில் பால் டி கிரூஃப் எழுதிய புத்தகமான மைக்ரோப் ஹண்டர்ஸ், நுண்ணுயிரியலில் இவரது ஆர்வத்தைத் தூண்டியது.  

இவர் நுண்ணுயிரியலைப் படிக்கத் தொடங்கினார், ஆனால் பிறகு, இவர் இயற்பியலிலும் கணிதத்திலும் ஆர்வம் காட்டினார். ஜோகன்னஸ்பர்க்கில் உள்ள விட்வாட்டர்ஸ்ராண்ட் பல்கலைக்கழகத்தில் இளங்கலை அறிவியல் பட்டம் பெற்றார். பின்னர், ரெஜினால்ட் டபிள்யூ. ஜேம்சு என்பவரின் வழிகாட்டுதலின் கீழ் இயற்பியல் பயின்றார். அதைத் தொடர்ந்து கேப் டவுன் பல்கலைக்கழகத்தில் தனது முதுகலை அறிவியல் பட்டத்தைப் பெற்றார். 1851 ஆம் ஆண்டின் கண்காட்சிக்கான ராயல் ஆணையத்திலிருந்து 1851 ஆண்டு ஆராய்ச்சிக்கான கல்வி உதவித்தொகை வழங்கப்பட்டது. இந்த கல்வி உதவித்தொகை இவர் இங்கிலாந்துக்குச் செல்ல உதவியது, 1953 ஆம் ஆண்டில் கேம்பிரிட்ஜ் டிரினிட்டி கல்லூரியில் ஆராய்ச்சி இயற்பியலில் முனைவர் பட்டம் முடித்தார்.  

## பணி மற்றும் ஆராய்ச்சி
தனது முனைவர் பட்டத்தைத் தொடர்ந்து, 1953 ஆம் ஆண்டின் பிற்பகுதியில் இலண்டன் பல்கலைக்கழகத்தில் உள்ள பிர்க்பெக் கல்லூரிக்குக் குடிபெயர்ந்த கிளக், வேதியியலாளர் மற்றும் எக்சு கதிர் படிகவியலாளர் ரோசலிண்ட் பிராங்க்ளினுடன் படிகவியலாளரான ஜான் பெர்னலின் ஆய்வகத்தில் பணியாற்றத் தொடங்கினார். இந்த அனுபவம் தீநுண்மிகள் பற்றிய ஆய்வில் வாழ்நாள் முழுவதும் ஆர்வத்தைத் தூண்டியது, அங்கு இருந்த காலத்தில் இவர் புகையிலை மொசைக் தீநுண்மியின் கட்டமைப்பில் கண்டுபிடிப்புகளைச் செய்தார். 1962 ஆம் ஆண்டில் இவர் கேம்பிரிட்ஜில் புதிதாகக் கட்டப்பட்ட மருத்துவ ஆராய்ச்சிக் குழுமத்தில் உள்ள மூலக்கூறு உயிரியல் ஆய்வகத்திற்குச் சென்றார். அடுத்த பதின்ம ஆண்டுகளில் கிளக் எக்சு-கதிர் விவரக்குறிப்பு, நுண்ணோக்கி மற்றும் கட்டமைப்பு மாதிரியிலிருந்து படிக இலத்திரன் நுண்ணோக்கியை உருவாக்க முறைகளைப் பயன்படுத்தினார், இதில் வெவ்வேறு கோணங்களில் இருந்து எடுக்கப்பட்ட படிகங்களின் இரு பரிமாணப் படங்களின் வரிசை இலக்கின் முப்பரிமாணப் படங்களை உருவாக்க இணைக்கப்படுகிறது. இவர் பரிமாற்ற இரைபோ கருவமிலத்தின் கட்டமைப்பை ஆய்வு செய்தார்.  

1962 ஆம் ஆண்டில், கிளக் கேம்பிரிட்ஜ் பீட்டர்ஹவுஸின் ஆய்வாளர் ஆனார். பின்னர் இவர் கல்லூரியின் மதிப்புறு ஆய்வாளராக நியமிக்கப்பட்டார்.  
## தனிப்பட்ட வாழ்க்கை
கிளக் 1948 ஆம் ஆண்டில் லீப் பாப்ரோவை மணந்தார் இவர்களுக்கு இரண்டு மகன்கள் இருந்தனர், அவர்களில் ஒருவர் 2000 இல் இறந்துவிட்டார். அவர் நவம்பர் 20,2018 அன்று கேம்பிரிட்ஜில் காலமானார்.  

தென்னாப்பிரிக்காவில் கிளக் பாகுபாட்டை எதிர்கொண்ட போதிலும், மதச்சார்பானவராக இருந்தார், சிட்னி பிரென்னரின் கூற்றுப்படி, இவர் தனது வயதான காலத்தில் மதத்தின் மீது அதிகப் பற்று கொண்டவராக மாறினார்.
# இரிது நேகி



**இரிது நேகி** (*Ritu Negi*) என்பவர் இந்தியாவின் இமாச்சலப் பிரதேசத்தைச் சேர்ந்த ஒரு கபடி வீராங்கனை ஆவார். 1992ஆம் ஆண்டு மே மாதம் 30ஆம் தேதியன்று இவர் பிறந்தார். 2022ஆம் ஆண்டு நடைபெற்ற ஆசிய விளையாட்டுப் போட்டிகளில் தங்கப் பதக்கம் வென்ற இந்திய அணியின் தலைவராக இருந்தார். 2023ஆம் ஆண்டு அக்டோபர் மாதம் 7 ஆம் தேதியன்று நடைபெற்ற இறுதிப் போட்டியில் இந்திய அணி சீன தாய்பெயை தோற்கடித்தது.  

ஆசிய விளையாட்டுப் போட்டிகளில் பதக்கங்கள் வென்ற மாநில வீராங்கனைகளை இமாச்சலப் பிரதேச முதல்வர் சுக்விந்தர் சிங் சுகு கௌரவித்தார். இரிது நேகிக்கு ரூ.15 லட்சம் ரொக்கப் பரிசு வழங்கப்பட்டது  

## தொழில்
2018ஆம் ஆண்டு நடைபெற்ற ஆசிய விளையாட்டுப் போட்டிகளில் வெள்ளிப் பதக்கம் வென்ற இந்திய கபடி அணியிலும், 2019ஆம் ஆண்டு நடைபெற்ற தெற்காசிய விளையாட்டுப் போட்டிகளில் தங்கம் வென்ற அணியிலும் இரிது நேகி ஓர் உறுப்பினராக இருந்தார்.  

## தனிப்பட்ட வாழ்க்கை
இரிது நேகி இமாச்சலப் பிரதேசத்தின் சிர்மௌர் மாவட்டத்தில் உள்ள திரான்சுகிரி பகுதியில் உள்ள சில்லை பகுதியில் உள்ள சரோக்கு கிராமத்தைச் சேர்ந்தவர். ஒரு கபடி வீரரான ரோகித்து குலியாவை திருமணம் செய்து கொண்டார்.  

## விருது
ஜனவரி 9, 2024ஆம் ஆண்டு சனவரி மாதம் 9 ஆம் தேதியன்று இந்தியக் குடியரசுத் தலைவரால் இரிது நேகிக்கு அருச்சுனா விருது வழங்கப்பட்டது.
# வைட்டிலா - 4



**வைட்டிலா - 4** *(VTL 4)* எனப்படும் இந்த நெல் வகை, செட்டிவிரிப்பு மற்றும் **IR 4630-22-2-17** ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட கேரளாவின் ஒரு கலப்பின புதிய நெல் இரகமாகும். தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), 1993  

## பின்னணி
கடலோர உப்புத்தன்மை கொண்ட பகுதிகள் *(பொக்காளி சுற்றுச்சூழல் அமைப்பு)* மற்றும் பிற வெள்ளப்பெருக்கு ஏற்படும் பகுதிகள் மற்றும் ஆழமான நீர் சூழ்நிலைகளில் விரிப்பு பருவத்திற்கு ஏற்றது. நடுத்தர கால அளவில் அறுவடைக்கு தயாராகும் இந்த நெல் வகை, 120 - 125 நாட்களில் முதிர்வடைவதாக கருதப்படுகிறது. மேலும் இந்நெல் இரகத்தின் அரிசி, சிவப்பு நிறமாகும்.
# வைட்டிலா - 5



**வைட்டிலா - 5** *(VTL 5)* எனப்படும் இந்த நெல் வகை, பாரம்பரிய நெல் இரகமான மசூரியிலிருந்து சடுதி மாற்றம் *(Mutation)* முறையில் உருவாக்கப்பட்ட கேரளாவின் ஒரு புதிய நெல் வகையாகும் (இரகம்). தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), 1996  

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 115 - 120 நாட்களில் முதிர்வடைவதாக கருதப்படுகிறது. உயரமானதும், மிதமான இடைவெளி விட்டு வளரும் தன்மை கொண்டதுமான இந்நெற்பயிர், பற்றுயிரி, இலைக் கருகல், தண்டுத் துளைப்பான், இலை மடிப்பு மற்றும் நெல் வண்டுத் தவிர முக்கிய நோய்கள் மற்றும் பூச்சிகளைத் தாங்கும் திறன் கொண்டது. மேலும் இந்நெல் இரகத்தின் அரிசி, சிவப்பு நிறமாகும்.
# விநயம்

**விநயம்** ("Vinaya"), (பாளி மற்றும் சமசுகிருதம்: **विनय**) என்பது பௌத்த பிக்குகள் மற்றும் பிக்குணிகளுக்கான துறவற ஒழுக்க நெறிமுறைகளை விளக்குகிறது. பௌத்த தர்மத்தில் துறவு பூண்டவர்களின் அன்றாட வாழ்க்கைக்கான விதிகள், துறவி சமூகத்திற்கான நடைமுறைகள் மற்றும் விதிகளுக்கான கதைகள் மூலம் விளக்குகிறது.. இவ்விதிமுறைகள் விநய பீடகத்தில் சேர்க்கப்பட்டுள்ளது.  

கௌதம புத்தர் காலத்திற்குப் பின்னர் விநய மரபின் பௌத்த தத்துவச் சிந்தனைப் பள்ளிகள் தேரவாதம், (இலங்கை & தென்கிழக்கு ஆசியா), மூலசர்வஸ்திவாதம் எனும் திபெத்திய பௌத்தம் (திபெத்து, இமயமலை பகுதிகள்) மற்றும் **தர்மகுப்தகம்** (கிழக்கு ஆசியா) என மூன்றாகப் பிரிந்தது.  

இந்தியாவில் பௌத்த விநயம் ஐந்தாகப் பிரிந்தது. அவைகள் காசியபியா, மகாசம்கிகா, மகீசசகா, புத்கலாவாதம் மற்றும் சர்வாஸ்திவாதம் ஆகும்.  

## விநய பீடகம்
விநய பீடகம் பௌத்த துறவற விதிகளின் தொகுப்பாகும். மேலும் இது பௌத்த நியமன உரையான திரிபீடகத்தின் மூன்று பகுதிகளில் ஒன்றாகும்.  
## நோக்கம்
விநயாத்தின் முதன்மை குறிக்கோள் பௌத்த சங்கத்திற்குள் (துறவி சமூகம்) நல்லிணக்கம் மற்றும் ஒழுங்கை உறுதி செய்வதும், பாமர மக்களுடனான அதன் உறவை ஒழுங்குபடுத்துவதும் ஆகும்.  
## தோற்றம்
கௌதம புத்தர் காலத்தில் இந்த விதிகள் உருவாக்கப்பட்டது. மேலும் அவை "தீய நடத்தையை" நீக்கி,தர்மத்தைப் பின்பற்றுபவர்களை "அறிவுறுத்த" நோக்கமாகக் கொண்டுள்ளது .
# காளிசில் ஆறு

**காளிசில் ஆறு** (*Kalisil River*) என்பது இந்தியாவின் இராசத்தான் மாநிலத்தில் ஓடும் ஒரு நதியாகும். இது சவாய் மாதோபூர் மாவட்டத்தில் உள்ள ராஜ்புரா கிராமத்திற்கு அருகிலுள்ள மலைகளில் உருவாகிறது. இந்த ஆறு பொதுவாக தென்மேற்கே பாய்கிறது. ஓரளவு மலைகள் வழியாகவும், ஓரளவு சவாய் மாதோபூர் மாவட்டத்தின் சமவெளிப் பகுதியிலும் பாயும் இந்த ஆறு மோரல் ஆற்றில் சேர்வதற்கு முன், சுமார் 48 கிமீ. பயணிக்கின்றது.
# மூலசர்வாஸ்திவாதம்

**மூலசர்வாஸ்திவாதம்** (*Mūlasarvāstivāda*) என்பது ஒரு பண்டைய இந்தியாவில் இருந்த பௌத்தப் பிரிவுகள்களில் ஒன்றாகும்.இது குறிப்பாக விநயத்தில் (மடாலய ஒழுங்கு விதிகள்) கவனம் செலுத்துகிறது. மூலசர்வஸ்திவாதப் பள்ளியின் தோற்றம் மற்றும் சர்வஸ்திவாதப் பள்ளி அவர்களின் உறவு பெரும்பாலும் அறியப்படவில்லை, இருப்பினும் பல்வேறு கோட்பாடுகள் உள்ளது.இது இன்று திபெத்திய பௌத்தத்தின் தொடர்ச்சியான மடாலய ஒழுங்குக்கு அடிப்படையாக உள்ளது.  

மூலசர்வாஸ்திவாதத்தின் துறவற அமைப்பில் சமீப காலம் வரை பிக்குகள் (துறவிகள்) மட்டுமே இருந்தனர். பிக்குணிகள் பௌத்த துறவிகளின் பாரம்பரியம் பூட்டானில் சூன் 23, 2022 அன்று அதிகாரப்பூர்வமாகத் தொடங்கும் போது 144 பிக்குணிகள் நியமிக்கப்பட்டனர்.[ முன்னதாக பெண்கள் பிக்குணி என்ற துறவற தீட்சை எடுப்பதற்கு தைவானிலும், பின்னர் இந்தியாவின் புத்தகயையிலும் மட்டுமே வழங்கப்பட்டடது.  

## இதனையும் காண்க
- விநயம்
# மோரல் ஆறு



**மோரல் ஆறு** (*Morel River*) என்பது இந்தியாவில் இராசத்தான் மாநிலத்தின் ஜெய்ப்பூர் மாவட்டத்தின் பாசுசி வட்டத்தில் உள்ள தர்லா மற்றும் செயின்புரா கிராமங்களுக்கு அருகிலுள்ள மலைகளில் உருவாகும் ஒரு நதியாகும். இதன் இரண்டாவது கிளை இராசத்தான் மாநிலத்தில் உள்ள தௌசா மாவட்டத்தில் உள்ள பாப்லாஜ் மாதாஜி மலைகளின் அடிவாரத்தில் உள்ள நீர்ப்பிடிப்புப் பகுதியிலிருந்து தண்ணீரைப் பெறுவதன் மூலம் உருவாகிறது (ஆரவல்லி மலைத் தொடர்).  

இது தென்கிழக்கில் 29 கிமீ பாய்கிறது. பின்னர் தென்மேற்கில் 35 கிமீ துண்ட் நதியுடன் சங்கமிக்கும் வரை ஓடுகிறது. இதன் பின்னர் தென்கிழக்கே ஜெய்ப்பூர், தௌசா, சவாய் மாதோபூர் மாவட்டங்களில் 83 கிமீ தூரம் பயணித்து சவாய் மாதோபூர் மாவட்டத்தின் ஹடோலி அருகே பனாசு ஆற்றில் சேருகிறது. மோரல் ஆற்றின் பெரும்பகுதி இராசத்தான் மாநிலத்தின் தௌசா மற்றும் சவாய் மாதோபூரில் பாய்கிறது. இந்த ஆற்றுப் பாதை இப்பகுதியின் முக்கிய நீர்பிடிப்பிற்கு பங்களிக்கின்றன.  

கலுவாசு, முகமதுபுரா, பில்கா, ரனோலி போன்ற முக்கிய கிராமங்கள் இந்த ஆற்றின் கரையில் அமைந்துள்ளன. இந்த கிராமங்களின் நாகரிகம் மிகவும் பழமையானது. இந்த பெரிய ஆறு இந்த நாகரிகங்களின் வாழ்க்கை முறை என்று அழைக்கப்பட்டது. முன்னதாக இந்த ஆற்றின் கரையிலிருந்த கலுவாசு கிராமம், பலத்த வெள்ளத்திற்குப் பிறகு, சுமார் ஒரு கிலோமீட்டர் தொலைவில் மாற்றப்பட்டது. இது ஜெய்ப்பூர் மற்றும் தௌசா மாவட்டத்திற்கு இடையே 10 கி. மீ. எல்லையை உருவாக்குகிறது. இது ஜெய்ப்பூர் மற்றும் தௌசா மாவட்டங்களுக்கு இடையிலான எல்லையை முறையே ஜான்ப்டா கலான் (கோட்காவாடா-சாக்சுவாடா மற்றும் ஜான்ப்டா குர்த் (லால்சோட்) ஆகிய இரண்டு கிராமங்களைப் பிரிக்கிறது. இதன் பிறகு இதன் துணை ஆறான துண்ட் ஆற்றுடன் சம்மல் கிராமத்தில் கலக்கிறது. பின்னர் இரு ஆறும் தௌசா சவாய் மாதோபூர் மாவட்டத்தில் மோரல் பகுதியில் ஒரு பெரிய அணையை உருவாக்குகிறது. இதனைத் தொடர்ந்து மோரல் ஆறு கரோலி மாவட்டத்தில் உள்ள பனாசு ஆற்றில் கலக்கிறது.
# நிசா தகியா



**நிஷா தகியா** (*Nisha Dahiya*) (பிறப்பு. அக்டோபர் 18,1998) ஓர் இந்திய விருப்ப பாணி மல்யுத்த வீராங்கனை ஆவார். 2023 ஆசிய வெற்றிவாகை மற்றும் 2021 U23 உலக வெற்றிவாகை ஆகிய இரண்டிலும் வெள்ளிப் பதக்கங்களை வென்றுள்ளார். தகியா 2024 பாரிஸ் ஒலிம்பிக் போட்டியில் பங்குகொண்டார். அதில் காலிறுதியாட்டத்தில் தோல்விக்குப் பிறகு ஏழாவது இடத்தைப் பிடித்தார், போட்டியின் போது ஏற்பட்ட விரல் மற்றும் தோள்பட்டை காயம் காரணமாக 8-1 என்ற கணக்கில் முன்னிலை வகித்தார்.  

## ஆரம்பகால வாழ்க்கை.
அரியானா மாநிலத்தின் பானிபட் மாவட்டத்தில் உள்ள கோஹானா அருகே உள்ள ஆதியானா கிராமத்தில் நிஷா தகியா பிறந்தார். ஓர் எளிமையான குடும்பத்தில் பிறந்த இவர், மல்யுத்தம் பரவலாக நடைமுறையில் இருந்த ஒரு பகுதியில் வளர்ந்தார். இவரது தந்தை ரமேஷ் தகியா, சிறு வயதிலிருந்தே உடல் ரீதியாக வலுவாகவும் நம்பிக்கையுடனும் இருக்க நிஷாவை ஊக்குவித்தார். இவர் கூடைப்பந்து வீரராக முயற்சித்த போதிலும், ஜிந்தில் உள்ள ஒரு அகாதாவுக்குச் சென்று உள்ளூர் மல்யுத்தப் போட்டிகளைப் பார்த்த பிறகு மல்யுத்தத்திற்கு ஈர்க்கப்பட்டார்.  

12 வயதில், நிஷா முறையான பயிற்சியைத் தொடங்கினார். விரைவில் ஒரு விளையாட்டு விடுதியில் சேர்ந்தார். கடுமையான பயிற்சி எடுத்துக்கொண்டே தனது கல்வியையும் தொடர்ந்தார். விடுதி வாழ்க்கை கடினமாக இருந்தது. அதிகாலையில் கடினமான பாதைகள் மற்றும் பயிற்சி பெற்ற சிறுவர்களுடன் சண்டையிடுவது ஆகியவை இவரை ஒரு கடினமான மற்றும் உறுதியான மல்யுத்த வீரராக வடிவமைத்தது. பயிற்சிக்குப் பின்னர் பள்ளி மற்றும் இளையோர் தேசிய மட்டங்களில் வெற்றி பெறத் தொடங்கினார். உயரடுக்கு மல்யுத்தத்தில் தனது எதிர்காலத்திற்கான அடித்தளத்தை அமைத்தார்.  

## தொழில் வாழ்க்கை

- **2021:** தகியாவின் மல்யுத்த வாழ்க்கையில் ஒரு முக்கிய திருப்புமுனையாக இந்த ஆண்டு குறிக்கப்பட்டது. U23 உலக வெற்றிவாகை 65 கிலோ பிரிவில் வெள்ளிப் பதக்கம் வென்றதன் மூலம் சர்வதேச அளவில் தனது அடையாளத்தை உருவாக்கினார்.
- **2023**: நிஷா ஆசிய வெற்றிவாகைப் போட்டியில் தனது செயல்திறனை மீண்டும் நிகழ்த்தி வெள்ளிப் பதக்கம் வென்றார். மேலும் UWW தரவரிசை தொடர் நிகழ்வுகளில் சிறந்து விளங்கினார். மே மாதம் இசுதான்புல்லில் நடந்த உலக ஒலிம்பிக் தகுதிப் போட்டிகளில் இந்தியாவுக்கான ஒலிம்பிக் ஒதுக்கீட்டைப் பெற்றதே இவரது மிகப்பெரிய சாதனையாகும், இது 2024 பாரிஸ் ஒலிம்பிக்கில் இவரது இடத்தை உறுதிப்படுத்தியது. 68 கிலோ எடைப்பிரிவில் அரையிறுதிப் போட்டியில் உருமேனியாவின் அலெக்ஸாண்ட்ரா அங்கேலை தோற்கடித்து ஒலிம்பிக் தகுதி பெற்றார்.
- **2024**: பாரிஸ் ஒலிம்பிக்கில் பெண்கள் 68 கிலோ விருப்ப பாணி பிரிவில் இந்தியாவைப் பிரதிநிதித்துவப்படுத்தியதால் தகியாவின் தொழில் வாழ்க்கையின் மிகவும் எதிர்பார்க்கப்பட்ட ஆண்டாக இருந்தது. இவர் வலுவாகத் தனது செயல்திறனை வெளிப்படுத்தி, தொடக்கப் போட்டியில் வெற்றி பெற்று காலிறுதிக்குள் நுழைந்தார். அதில் ஆதிக்கம் செலுத்தும் செயல்திறனில் 1-8 என்ற கணக்கில் முன்னிலை வகித்தார். இருப்பினும், அந்த முக்கியமான காலிறுதிப் போட்டியின் போது, விரல் இடம்பெயர்தல், தோள்பட்டை காயம் ஆகியவற்றால் பாதிக்கப்பட்டார. இது இவரது திறனை கடுமையாக மட்டுப்படுத்தியது. இவரது துணிச்சலான முயற்சி இருந்தபோதிலும், காயம் காரணமாக போட்டியில் தோல்வியடைந்தார்; பதக்க சுற்றைத் தவறவிட்டார். ஒட்டுமொத்தமாக ஏழாவது இடத்தையேப் பிடித்தார்.
# ஜாக்குலின் லிடியா

**ஜாக்குலின் லிடியா** (பிறப்பு: பிப்ரவரி 8, 1996) ஒரு இந்திய நடிகையும் தொலைக்காட்சி தொகுப்பாளினியும் ஆவார், இவர் தமிழ் மொழி தொலைக்காட்சி நிகழ்ச்சிகளிலும் திரைப்படங்களிலும் தோன்றுகிறார். இவர் கலக்கப் போவது யாரு? மேடைச் சிரிப்புரை நிகழ்ச்சியை தொகுத்து வழங்கியதற்காக நன்கு அறியப்படுகிறார். இவர் விஜய் தொலைக்காட்சியில் தேன்மொழி பி.ஏ என்ற தொடரில் முக்கியக் கதாபாத்திரத்தில் நடித்துள்ளார். இவர் கோலமாவு கோகிலா (2018) திரைப்படத்தில் சோபி கதாபாத்திரத்தின் மூலமும் அறியப்படுகிறார் .இவர் 2024,பிக் பாஸ் தமிழ் தொலைக்காட்சி நிகழ்ச்சியில் கலந்து கொண்டார். இவர் பிக் பாஸ் 8 தமிழ் நிகழ்ச்சியில் அனைவராலும் அதிகமுறை முன்மொழியப்பட்ட உறுப்பினராக வரலாறு படைத்தார்.  

## தனிப்பட்ட வாழ்க்கை
ஜாக்குலின் லிடியா 1996ஆம் வருடம் பிப்ரவரி மாதம் 8ஆம் நாள் தமிழ்நாட்டில் உள்ள பண்ணூர் கிராமத்தில் பிறந்தார். இவரது இளம் வயதில் இவர் தந்தை இறந்த பின்பு இவரது தாயார் நிர்மலா இசுடீபன் இவரை வளர்த்தார். இவரது பள்ளிப் படிப்பை சென்னையில் உள்ள புனித மேரி பதின்ம உயர்நிலைப் பள்ளியில் முடித்தார். இவர் சென்னை இலயோலாக் கல்லூரியில் தனது பட்டப்பட்டிப்பை முடித்தார்.  

## தொழில் வாழ்க்கை
ஜாக்குலின் தனது வாழ்க்கையை 2014இல் *நீங்களும் ஆகலாம் விஜய் ஸ்டார்ஸ்* என்ற திறமையை வெளிக்கொணரும் நிகழ்ச்சியில் போட்டியாளராகத் தொடங்கினார், அதில் 15,000 பங்கேற்பாளர்களில் 6ஆவது இடத்தைப் பெற்றார். அதே ஆண்டில், ஸ்டார் விஜய் தொலைக்காட்சியின் குடும்ப நாடகமான “ஆண்டாள் அழகர்” என்ற தொடரில் துணை நடிகையாக நடிப்பில் அறிமுகமானார், பின்னர் அலுவலகத்தை மையமாகக் கொண்ட நகைச்சுவைத் தொலைக்காட்சித் தொடரான *ஆஃபிஸ்* என்ற நிகழ்ச்சியில் நடித்தார். 2015இல், “கலக்கப்போவது யாரு? என்ற ஸ்டாண்ட்அப் காமெடி நிகழ்ச்சியின் 5வது பருவத்தை தொகுத்து வழங்கத் தொடங்கினார், மேலும் ரக்சனுடன் இணைந்து 7வது பருவம் வரை அந்த நிகழ்ச்சியைத் தொகுத்து வழங்கினார். 2018இல், ஸ்டார் விஜய் தொலைக்காட்சியின் நடன மெய்ம்மைக் காட்சியான *ஜோடி - ஃபன் அன்லிமிடெட்* என்ற நிகழ்ச்சியில் ரக்சனுடன் போட்டியாளராகப் பங்கேற்றார்.